ગાંધીનગર, 2 સપ્ટેમ્બર : કેન્દ્રમાં નરેન્દ્ર મોદીની સરકાર આવ્યા બાદ વિવિધ રાજ્યોના રાજ્યપાલોની બદલી કરવામાં આવી છે. તેમાં ગુજરાત વિધાનસભા અધ્યક્ષ વજુભાઇ વાળાને કર્ણાટકના રાજ્યપાલ નિમવામાં આવ્યા છે. વજુભાઇએ કર્ણાટકના રાજ્યપાલનો ચાર્જ લેવા માટે ગુજરાત વિધાનસભા અધ્યક્ષ તરીકે રાજીનામુ આપતા આ જવાબદારી ઉપાધ્યક્ષ મંગુભાઇ પટેલને સોંપવામાં આવી છે. આ દરમિયાન નવા અધ્યક્ષની શોધખોળ શરૂ કરવામાં આવી છે.